Договор за Психотерапевтични Услуги
Настоящият документ съдържа информация за правата на клиентите, както и за границите на конфиденциалност във връзка с предлаганите психотерапевтични услуги от Искра Дукова. След подписването на този документ, той ще представлява и споразумение с клиента. По всяко време клиентът има право да се откаже от споразумението в писмена форма.

Психотерапията е процес на израстване и себерефлексия, в който клиентът има пълната отговорност да взима самостоятелно решения за поведението си по време на терапевтичните сесии и в личния си живот, за който избор терапевтът не носи отговорност. 
Конфиденциалност
Като правило, идентичността на моите клиенти, документацията по случая, както и цялата информация споделена с мен е строго конфиденциална. Аз мога да споделя части от тази информация само по искане и с изричното писмено разрешение на клиента. Това разрешение може да бъде отменено по всяко време. 
Предели на конфиденциалността
1. При спешност: В случай, че животът на клиента е застрашен и няма възможност за искане на разрешение, мога да споделя някаква информация, ако преценя, че е животоспасяваща или ако вярвам, че клиентът би искал тази информация да бъде споделена. 
2. При злоупотреби с беззащитни хора: В случаи, че имам причини да вярвам, че има малтретиране или експлоатиране на деца, възрастни или възпрепятствани хора, мога да споделя със съответните органи информация, която да послужи за прекратяване на злоупотребите.
3. При заплаха за живота: В случаи, че клиент ме уведоми за конкретен план за нараняване или убийство на друг човек или на себе си, и аз вярвам, че съществува реално намерение и възможност за осъществяване на плана, мога да направя следното: 
a. Да потърся психиатрична помощ (при суицидни случаи)
b. Да уведомя полицията 
c. Да уведомя потенциалната жертва
Правила и офис процедури
Вашето време е резервирано за Вас. Ако се налага отмяната на уговорен час, моля, обадете се възможно най-рано (до 6 часа преди уговорената сесия). В случаи на закъснение, сесията ще продължи до часа, в който оригинално е трябвало да приключи, и заплащането остава за цяла сесия. При случаи на спешност, можете да ми позвъните на мобилния телефон (0897502970) и аз ще Ви върна обаждането при първа възможност. 
Сесиите са с продължителност от 50 минути. 
[bookmark: _GoBack]Таксата за терапевтична сесия е 50 eвро. 
Пропуснати часове се заплащат в пълен размер. 
Съгласие за психотерапевтични услуги
В съответствие с горепосочените условия, аз давам своето съгласие да получа психотерапевтични услуги от Искра Дукова. 

Име на клиент : .......................................................................... Подпис: ...............................................

Име на родител: ............................................................................Подпис: ...............................................
(за деца под 18 год)

Подпис на психотерапевта: ....................................................................................................................
(Искра Дукова) 

Дата: __ __ / __ __ / __ __ __ __ г.

